**Riigikogu otsuse  
„Ettepaneku tegemine Vabariigi Valitsusele loobuda Rail Balticu projekti elluviimisest Eestis ja astuda välja kõikidest projektiga seonduvatest rahvusvahelistest lepingutest“ seletuskiri**

Rail Balticu projekt on muutunud märkimisväärselt kallimaks võrreldes algsete prognoosidega, suurendades sellega põhjendamatult Eesti maksumaksjate kanda jäävat koormust.

Samuti on ilmne, et projekt ei valmi õigeks tähtajaks ning on ilmne, et ta ei tasu isegi sotsiaalmajanduslikku aspekti arvestades ennast kunagi ära.

Lisaks tuleb arvestada üha selgemaks muutuvat asjaolu, et Rail Balticu kaudu ei pruugi kunagi tekkida algselt lubatud kujul otseühendust Lääne-Euroopa raudteevõrgustikuga. Ilma kindla ühenduseta Euroopaga muutub projekt regionaalseks taristuks, mis ei tasu ennast strateegiliselt ega majanduslikult ära.

Tänases olukorras ei ole põhjendatud jätkata sedavõrd kuluka ettevõtmisega, mille elluviimine on majanduslikus vaates ebamõistlikult riskantne.

Seetõttu teeb Riigikogu Vabariigi Valitsusele ülesandeks loobuda Rail Balticu projekti elluviimisest Eestis ja astuda välja kõikidest projektiga seonduvatest rahvusvahelistest lepingutest.

Algatab Eesti Konservatiivse Rahvaerakonna fraktsioon 15.05.2025

Martin Helme  
Eesti Konservatiivse Rahvaerakonna fraktsiooni esimees